wickkiey/tamil-wikipedia-chunked huggingface dataset:
# மாவட்டம் (இந்தியா)

## மேலோட்டப் பார்வை

**மாநிலம் அல்லது ஒன்றியப் பகுதியில் உள்ள மாவட்டங்களின் எண்ணிக்கை**  
| Map key | மாநிலம் & ஒன்றியப் பகுதியின் பெயர் | மாவட்டங்கள் | மக்கள்தொகை |
| --- | --- | --- | --- |
| 1 | ஆந்திரப் பிரதேசம் | 26 |  |
| 2 | அருணாச்சலப் பிரதேசம் | 25 |  |
| 3 | அசாம் | 35 |  |
| 4 | பிகார் | 38 |  |
| 5 | சத்தீசுகர் | 33 |  |
| 6 | கோவா | 2 |  |
| 7 | குஜராத் | 33 |  |
| 8 | அரியானா | 22 |  |
| 9 | இமாச்சலப் பிரதேசம் | 12 |  |
| 10 | ஜார்கண்ட் | 24 |  |
| 11 | கர்நாடகா | 31 |  |
| 12 | கேரளா | 14 |  |
| 13 | மத்தியப் பிரதேசம் | 55 |  |
| 14 | மகாராட்டிரா | 36 |  |
| 15 | மணிப்பூர் | 16 |  |
| 16 | மேகாலயா | 12 |  |
| 17 | மிசோரம் | 11 |  |
| 18 | நாகாலாந்து | 16 |  |
| 19 | ஒடிசா | 30 |  |
| 20 | பஞ்சாப் | 22 |  |
| 21 | இராஜஸ்தான் | 50 |  |
| 22 | சிக்கிம் | 6 |  |
| 23 | தமிழ்நாடு | 38 |  |
| 24 | தெலங்கானா | 33 |  |
| 25 | திரிபுரா | 8 |  |
| 26 | உத்தரப் பிரதேசம் | 75 |  |
| 27 | உத்தராகண்ட் | 13 |  |
| 28 | மேற்கு வங்காளம் | 23 |  |
| 1 | *அந்தமான் நிக்கோபார் தீவுகள்* | 3 |  |
| 2 | *சண்டிகர்* | 1 |  |
| 3 | *தாத்ரா & நகர் ஹவேலி மற்றும் தாமன் & தியூ* | 3 |  |
| 4 | *ஜம்மு காஷ்மீர்* | 20 |  |
| 5 | *லடாக்* | 2 |  |
| 6 | *இலட்சத்தீவுகள்* | 1 |  |
| 7 | *தில்லி* | 11 |  |
| 8 | *புதுச்சேரி* | 4 |  |
# மாவட்டம் (இந்தியா)

## மாநிலங்கள்

### ஆந்திரப் பிரதேசம்

| - bgcolor=#F4F9FF | 30 | ஹொஜாய் மாவட்டம் | ஹொஜாய் |
| --- | --- | --- | --- |
| - bgcolor=#F4F9FF | 31 | பிஸ்வநாத் மாவட்டம் | பிஸ்வநாத் சார்யாலி |
| - bgcolor=#F4F9FF | 32 | மாஜுலி மாவட்டம் | கரமூர் புதுக்கி சப்போரி |
| - bgcolor=#F4F9FF | 33 | மேற்கு கர்பி அங்லோங் மாவட்டம் | அம்ரென் |
| - bgcolor=#F4F9FF | 34 | பஜாலி மாவட்டம் | பாத்சாலா |
| - bgcolor=#F4F9FF | 35 | தமுல்பூர் மாவட்டம் | தமுல்பூர் |
# மாவட்டம் (இந்தியா)

## மாநிலங்கள்

### மேற்கு வங்காளம்

| 19 | கிழக்கு வர்த்தமான் | வர்த்தமான் | http://purbabardhaman.gov.in |  |
| --- | --- | --- | --- | --- |
| 20 | மேற்கு வர்த்தமான் | ஆசான்சோல் | http://paschimbardhaman.co.in |  |
| 21 | அலிப்பூர்துவார் மாவட்டம் | அலிப்பூர்துவார் | http://alipurduar.gov.in |  |
| 22 | காளிம்பொங் | காளிம்பொங் | https://kalimpongdistrict.in |  |
| 23 | ஜார்கிராம் | ஜார்கிராம் | https://jhargram.gov.in | } |
# மாவட்டம் (இந்தியா)

## ஒன்றியப் பகுதிகள்

### தாத்ரா & நகர் ஹவேலி மற்றும் தாமன் & தியூ

| # | Code | மாவட்டம் | தலைமையிடம் | மக்கள்தொகை
(2011) | பரப்பளவு
(km²) | அடர்த்தி
(/km²) | இணையதளம் |
| --- | --- | --- | --- | --- | --- | --- | --- |
| 1 | DA | தமன் மாவட்டம் | தமன் |  |  |  |  |
| 2 | DI | தியூ மாவட்டம் | தியூ |  |  |  |  |
| 3 | DN | தாத்ரா மற்றும் நகர் அவேலி | சில்வாசா | 342,853 | 704 | 698 | http://dnh.nic.in/ |
# மாவட்டம் (இந்தியா)

## ஒன்றியப் பகுதிகள்

### தேசிய தலைநகர் தில்லியின் மாவட்டங்கள்

| வ.எண் | குறியீடு | மாவட்டம் | தலைமையகம் | மக்கள் தொகை
(2011) | பரப்பளவு
(km²) | மக்கள் அடர்த்தி
(/km²) | இணையத்தளம் |  |
| --- | --- | --- | --- | --- | --- | --- | --- | --- |
| 1 | align= CD | மத்திய தில்லி | தாரியாகஞ்ச் | align= 578,671 | align= 25 | align= 23,149 | http://dccentral.delhigovt.nic.in/ |  |
| 2 | align= ED | கிழக்கு தில்லி | பிரீத் விகார் | align= 1,707,725 | align= 440 | align= 26,683 | http://dceast.delhigovt.nic.in/ |  |
| 3 | align= ND | புது தில்லி | கன்னாட் பிளேஸ் | align= 133,713 | align= 22 | align= 3,820 | http://dcnewdelhi.delhigovt.nic.in/ |  |
| 4 | align= NO | வடக்கு தில்லி | **நரேலா** | align= 3,656,539 | align= 443 | align= 8,254 | http://dcnorth.delhigovt.nic.in/ |  |
| 5 | align= NE | வடகிழக்கு தில்லி | நந்து நகரி | align= 2,240,749 | align= 52 | align= 37,346 | http://dcnortheast.delhigovt.nic.in/ |  |
| 6 | align= NW | மேற்கு தில்லி | கஞ்சவாலா | align= 3,651,261 | align= 130 | align= 8,298 | http://dcnorthwest.delhigovt.nic.in/ |  |
| 7 | align= SD | தெற்கு தில்லி | சாகேத் | align= 2,733,752 | align= 250 | align= 10,935 | http://dcsouth.delhigovt.nic.in/ |  |
| 8 | align= SW | தென்மேற்கு தில்லி | கபஸ் ஹேரா | align= 2,292,363 | align= 395 | align= 5,445 | https://dmsouthwest.delhi.gov.in/ |  |
| 9 | align= WD | மேற்கு தில்லி | ரஜௌரி கார்டன் | align= 2,531,583 | align= 112 | align= 19,625 | https://dmwest.delhi.gov.in/ |  |
| 10 | align= | தென்கிழக்கு தில்லி | டிபென்ஸ் காலனி | align= | align= | align= | https://dmsoutheast.delhi.gov.in/ |  |
| 11 | align= | சதாரா | நந்து நகரி | align= | align= | align= | https://dmshahdara.delhi.gov.in/ | } |
# மாவட்டம் (இந்தியா)

## இதனையும் காண்க

- இந்தியாவின் மாநிலங்களும் ஆட்சிப்பகுதிகளும்
- வருவாய் கிராமம்
- குறுவட்டம் (பிர்கா)
- வருவாய் வட்டம் (தாலுக்கா)
- வருவாய் கோட்டம்
# குடமுழா (நூல்)

**குடமுழா**, குடவாயில் பாலசுப்ரமணியன் எழுதிய நூலாகும். இந்தியக்கலை மரபில் போற்றப்படும் பஞ்சமுக வாத்தியத்தினைப் பற்றி இந்நூல் விரிவாக ஆராய்கிறது.
# குடமுழா (நூல்)

## அமைப்பு

இந்நூல் முன்னுரை உள்ளிட்ட 18 தலைப்புகளைக் கொண்டு அமைந்துள்ளது.
# குடமுழா (நூல்)

## தலைப்புகள்

திருமுறை குறிப்பிடும் இசைக்கருவிகளில் ஒன்று குடமுழா ஆகும். இலக்கியங்கள், சிற்பங்கள், செப்புப்படிமங்கள், ஓவியங்கள், கல்வெட்டுக்கள், ஓலைச்சுவடிகள் போன்றவற்றில் பஞ்சமுக வாத்தியத்தைப் பற்றிய குறிப்புகள் ஆதாரங்களோடு தரப்பட்டுள்ளன. அழியா மரபில் திருவாரூரில் இவ்வாத்தியம் காணப்படுவது பற்றியும், முழவிசைக்கும் முட்டுக்காரர் பற்றியும், மான்தோல் முழவு பற்றியும், எழுவகை ஆடலில் முழவு பற்றியும் விரிவாக எடுத்துரைக்கப்பட்டுள்ளது.
# குடமுழா (நூல்)

## தற்போதைய நிலை

சோழப் பெருமன்னர்களின் காலத்தில் வடிக்கப்பெற்ற இரண்டு பஞ்சமுக வாத்தியங்கள் இன்றும் சோழ நாட்டில் ஒலித்துக்கொண்டிருக்கின்றன. ஆனால் அவற்றை இயக்கும் கலைஞர் முட்டுக்காரரான ஒருவர் மட்டுமே. அம்முட்டுக்காரருக்குப் பின்னர் அதனை இயக்குபவர் யார் என்ற கேள்வி எழுந்துள்ளது. பதினொன்றாம் நூற்றாண்டிலிருந்து இன்றுவரை தொடர்ந்து ஒலித்து வரும் அம்முழவங்கள் இனியும் தொடர்ந்து ஒலிக்குமா என்பது கேள்விக்குறியாக உள்ளது.
# திருப்பூணித்துறை இராதாகிருஷ்ணன்

**திருப்பூணித்துறை இராதாகிருஷ்ணன்** கேரள மாநிலத்தின் திருப்பூணித்துறையைச் சேர்ந்த கடம் கலைஞர் ஆவார்.
# திருப்பூணித்துறை இராதாகிருஷ்ணன்

## இசைப் பயிற்சி

இராதாகிருஷ்ணனின் தந்தை ஜி. என். சுவாமி, ஒரு மிருதங்கக் கலைஞர். எனினும், தனது மகன்கள் இசைத் துறைக்கு வருவதை அவர் விரும்பவில்லை. இதன் காரணமாக ஆரம்பத்தில் ஒரு எழுத்தராக இராதாகிருஷ்ணன் பணிபுரிந்து வந்தார். அதே வேளையில் கடம் வாசிக்கும் பயிற்சியும் மேற்கொண்டார்.
# திருப்பூணித்துறை இராதாகிருஷ்ணன்

## இசைப் பணி

கே. ஜே. யேசுதாஸ், சஞ்சய் சுப்ரமண்யன் உள்ளிட்ட பிரபல பாடகர்களுக்கு பக்கவாத்தியமாக கடம் வாசித்து வரும் இராதாகிருஷ்ணன், 40 ஆண்டுகால இசையனுபவம் கொண்டுள்ளார்.
# திருப்பூணித்துறை இராதாகிருஷ்ணன்

## கடம் பயிற்றுவிப்பு

இராதாகிருஷ்ணன் *ஜி. என். சுவாமி நினைவு அறக்கட்டளைப் பள்ளி* எனும் பயிற்றுவிப்பு நிலையத்தை 20௦௦ஆம் ஆண்டில் தொடங்கி, இளங்கலைஞர்களுக்கு கடம் வாசிக்க கற்றுத் தருகிறார்.
# திருப்பூணித்துறை இராதாகிருஷ்ணன்

## பெற்றுள்ள விருதுகள்

- மகாராஜபுரம் சந்தானம் அறக்கட்டளை சிறப்பு விருது, 2008  
‘Time for me to reinvent, evolve’, தி இந்து, டிசம்பர் 12, 2008
# கண்ணதாசன் பதிப்பகம்

**கண்ணதாசன் பதிப்பகம்** தமிழ் மற்றும் ஆங்கில மொழிகளில் புத்தகங்களை வெளியிடும் நிறுவனமாகும். இந்நிறுவனம் காந்தி கண்ணதாசனால் 1977இல் கீதா சமாஜம் என்ற பெயரில் தொடங்கப்பட்டதாகும். இவர் கவிஞர் கண்ணதாசனின் மகன் ஆவார்.  
இப்பதிப்பகத்தின் முதல் நூல் துன்பங்களிலிருந்து விடுதலை ஆகும். இப்பதிப்பகத்தில் கவிஞர் கண்ணதாசனின் நூல்களும், ஏனைய எழுத்தாளர்களின் நூல்கள் அச்சு நூல், மின்நூல், ஒலி நூல் என பல்வேறு வடிவங்களில் விற்கப்படுகின்றன.
# சமய மெய்யியல்

**சமய மெய்யியல்** அல்லது **மத மெய்யியல்** என்பது மெய்யியலின் ஒரு பிரிவு. இது சமயம், கடவுளின் இருப்பு, கடவுளின் இயற்கைப் பண்பு, சமய அனுபவத்தின் சோதனை, சமய நூல்கள், சமயச் சொல்லகராதி, அறிவியலுக்கும் சமயத்திற்குமான விடயங்கள் உள்ளிட்டவற்றை கேள்விகளுடன் தொடர்புபடுத்துவதாகும். இது பண்டைய ஒழுக்க முறையுடன் தொடர்புடையது மட்டுமின்றி மெய்யியலுடனும் தொடர்புடையது ஆகும். இதைப் பற்றிய ஆரம்பகால கையெழுத்துப் பிரதிகளில் மெய்யியலுடனான தொடர்பு கண்டுபிடிக்கப்பட்டுள்ளது. இது ஏனைய மெய்யியல் கிளைகளுடனும், பொதுச் சிந்தனை, வரலாறு, ஏரணம், பௌதீக அதீதவியல் உட்பட்டவற்றுடனும் தொடர்புடையது. சமய மெய்யியல் பிரபலமான புத்தகங்களின் மூலமும் விவாதங்களின் மூலமும் கல்வித்துறைக்கு வெளியே அடிக்கடி பேசப்படுகிறது. குறிப்பாக, இது கடவுளின் இருப்பைப் பற்றியும் தீவினைச் சிக்கலைப் பற்றியதாகவும் அமைகின்றது.
# காந்தி கண்ணதாசன்

**காந்தி கண்ணதாசன்** கவிஞர் கண்ணதாசனின் மகனும், கண்ணதாசன் பதிப்பகத்தின் நிறுவனரும் ஆவார்.
# காந்தி கண்ணதாசன்

## கண்ணதாசன் பதிப்பகம்

இவர் 1976இல் கண்ணதாசன் பதிப்பகத்தினைத் தொடங்கினார். ஓசோவின் நூல்கள் மீது கொண்ட மதிப்பினால் அவரின் நூல்களை முறையாகத் தமிழில் மொழி மாற்றம் செய்து வெளியிட்டார். 1994இல் கண்ணதாசன் பதிப்பகத்தினை கணினிமயமாக மாற்றினார்.
# காந்தி கண்ணதாசன்

## கண்ணதாசன் பதிப்பகம்

### நாட்டுடைமை எதிர்ப்பு

பேராசிரியர் வையாபுரிப்பிள்ளை, மு. இராகவையங்கார், பம்மல் சம்பந்தனார், டாக்டர் மு. வரதராசனார், கவியரசு கண்ணதாசன் உள்ளிட்ட 28 தமிழ்ச் சான்றோர்களின் நூல்களை நாட்டுடைமையாக்க தமிழ் வளர்ச்சி துறை அறிவிப்பு வெளியிட்ட பொழுது, கண்ணதாசன் குடும்பத்தினரிடம் ஆலோசிக்காமல் தன்னிச்சையாக தமிழ் வளர்ச்சித் துறை அறிவித்தது குறித்து காந்தி கண்ணதாசன் எதிர்ப்பு தெரிவித்தார். இதற்காக மு. கருணாநிதி காந்தி கண்ணதாசனுக்கு கடிதம் எழுதினார். காந்தி கண்ணதாசனின் எதிர்ப்பின் காரணமாக தமிழக அரசு கண்ணதாசனின் நூல்களை நாட்டுடைமை ஆக்கவில்லை.
# ரவீந்திர குமார் ராய்

**ரவீந்திர குமார் ராய்**, ஜார்க்கண்டைச் சேர்ந்த அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, கோடர்மா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் ஜார்க்கண்டின் கிரீடீஹ் என்னும் ஊரில் பிறந்தார்.
# ரவீந்திர குமார் ராய்

## பதவிகள்

- 2000 - 2004: ஜார்க்கண்டு மாநில அரசின் (அமைச்சவை அமைச்சர்)
- 2005 - 2009: ஜார்க்கண்டு சட்டமன்ற (உறுப்பினர்)
- மே, 2014 : பதினாறாவது மக்களவையில் (உறுப்பினர்)
# சப்பானியப் பேரரசு

|common_languages = Japanese
|government_type = Dajokan
<small>(1868–1885)</small>
அரசியல்சட்ட முடியாட்சி
<small>(1890–1947)</small>
Single-party state<small>(1940–1945)</small>
|title_leader = Emperor
|leader1 = Meiji
|year_leader1 = 1868–1912
|leader2 = Taishō
|year_leader2 = 1912–1926
|leader3 = Shōwa
|year_leader3 = 1926–1947
|title_deputy = Prime Minister
|deputy1 = Itō Hirobumi <small>(first)</small>
|year_deputy1 = 1885–88
|deputy2 = Shigeru Yoshida <small>(last)</small>
|year_deputy2 = 1946–47
|legislature = Imperial Diet
|house1 = House of Peers
|house2 = House of Representatives
|stat_year1 = 1942 estimate
|stat_area1 = 675400
|currency = யென்,
Korean yen,
Taiwanese yen,
Japanese military yen
|footnotes =
|today =
}}  
(*Empire of Japan*) அரசியலமைப்பின்படியான, நாடாளுமன்ற முடியாட்சி, பேரரசு மற்றும் உலக வல்லமை கொண்ட இராச்சியமாகும்.
# சப்பானியப் பேரரசு

## மேற்சான்றுகள்

=
# ஆலோ-ஆலோ

**ஹாலோ-ஹாலோ** என்பது புகழ்பெற்ற பிலிப்பின் நாட்டு ஈற்றுணவு ஆகும். இவ்வீற்றுணவு குளிர்ச்சீவலையும் ஆவியாகிய பாலையும் கலந்து தயாரிக்கப்படுகின்றது. இதற்கு கொதித்த இனிப்புப் போஞ்சி, ஜெல்லோ, பழங்கள் ஆகியவற்றை மேலதிகமாகவும் சேர்க்கப்படுகிறது. இது உயரமான குவளையிலோ கிண்ணத்திலோ பரிமாறப்படுகின்றது.  
போஞ்சிகள், கொண்டைக் கடலை, சர்க்கரைப் பாணி, வற்றாளை, குலமன், பலாப்பழம் போன்றவையும் இவ்வுணவில் கலக்கப்படுகின்றன. பல உள்ளடக்கப் பொருட்களும் உயரமான குவளையிலோ கிண்ணத்திலோ முதலில் இடப்பட்ட பின்னரே மற்றைய செயற்பாடுகளை மேற்கொள்ளல் வேண்டும். இதற்கு மேலதிகமாக ஐஸ்கிரீம் போன்றவையும் இடப்படுகின்றன. ஆவியாகிய பாலை ஈற்றுணவின் மேலே தெளித்துவிடுவதும் உண்டு.
# வெள்ளுற்று பெருமாள் கோவில்

**வெள்ளூற்றுப் பெருமாள் கோவில்** சேலம் மாவட்டத்தின், இடைப்பாடி பகுதியில் உள்ள புராதன கோவிலாகும். இந்தக் கோவிலில் சுயம்பு வடிவில் பெருமாள், ஆஞ்சநேயர், விநாயகர், கருடாழ்வார் சன்னதிகள் அமைந்துள்ளன. இது சூரிய மலை அடிவாரத்தில் உள்ளது.
# வெள்ளுற்று பெருமாள் கோவில்

## வரலாறு

இந்தக் கோவில் குறித்த வரலாறு அதிகாரப்பூர்வமாக தெரியவில்லை. ஆனால் பாண்டவர்கள் இந்த வனத்தில் வந்து வழிபட்டதாக கூறப்படுகிறது. இங்கு நாமக்கட்டியும் குங்குமமும் பிரசாதமாக வழங்கப்படுகிறது.
# வெள்ளுற்று பெருமாள் கோவில்

## பயணம்

இந்தக் கோவிலுக்கு இடைப்பாடி பேருந்து நிலையத்திலிருந்து அரை மணி நேரத்தில் செல்லலாம். இந்தக் கோவிலுக்கு இரண்டு சக்கர வாகனத்திலோ நான்கு சக்கர வாகனத்திலோ செல்லலாம். கோவிலுக்கு செல்ல பேருந்து வசதி கிடையாது.
# வெள்ளுற்று பெருமாள் கோவில்

## பூசைகள்

- புரட்டாசி மாதத்தில் சுவாமிகளுக்கு சிறப்பு அலங்காரம் செய்து பூஜைகள் நடத்தப்படுகிறது.
- பிரதி மாதம் முதல் ஞாயிற்றுக்கிழமை காலை 7:00 மணி முதல் அபிசேக ஆராதனை நடைபெறுகிறது. அதைத் தொடர்ந்து அன்னதானம் நடைபெறுகிறது.
# வெள்ளுற்று பெருமாள் கோவில்

## தொடர்புடைய பக்கங்கள்

- எடப்பாடி
- கல்வடங்கம்
# கரிய முண்டா

**கரிய முண்டா** என்பவர் ஜார்க்கண்டைச் சேர்ந்த அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். இவர் 1936ஆம் ஆண்டின் ஏப்ரல் இருபதாம் நாளில் பிறந்தார். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, கூண்டி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# கரிய முண்டா

## பதவிகள்

இவர் கீழ்க்காணும் பதவிகளை ஏற்றுள்ளார்.
- 1977: ஆறாவது மக்களவையில் உறுப்பினர்
- 1977-79: உருக்கு, சுரங்கள் துறை அமைச்சர்
- 1982-84: பீகார் சட்டமன்ற உறுப்பினர்
- 1989: ஒன்பதாவது மக்களவையில் உறுப்பினர்
- 1991: பத்தாவது மக்களவையில் உறுப்பினர்
- 1996: பதினோராவது மக்களவையில் உறுப்பினர்
- 16 மே-1 ஜூன் 1996: மத்திய அரசின் நலத்துறை அமைச்சர்
- 1998: பன்னிரண்டாவது மக்களவையில் உறுப்பினர்
- 1999: பதின்மூன்றாவது மக்களவையில் உறுப்பினர்
- 1 செப்டம்பர். 2001 - 29 ஜனவரி. 2003: மத்திய அரசின் உழவுத் துறை, ஊரக தொழிற்சாலைகள் துறை அமைச்சர்
- 29 ஜனவரி. 2003 - 09 ஜனவரி. 2004: நிலக்கரித் துறை அமைச்சர்
- 2005-2009: ஜார்க்கண்டு சட்டமன்ற உறுப்பினர்
- 2009: பதினைந்தாவது மக்களவையில் உறுப்பினர்
- 8 ஜூன். 2009: மக்களவையின் துணை சபாநாயகர்
- மே, 2014: பதினாறாவது மக்களவையில் உறுப்பினர்
# பத்தமடை பாய்

**பத்தமடைப் பாய்**, (Pathamadai Grass Mat) இந்தியாவின், தமிழ்நாட்டில், திருநெல்வேலி மாவட்டத்தின், பத்தமடை எனும் ஊரில் ஓடும் தாமிரபரணி ஆற்றங்கரையோரத்தில் வளரும் கோரைப்புற்களால் நெய்யப்படும் பாய்கள். இப்பாய்கள், 100 முதல் 140 பாவுப் பருத்தியாலோ பட்டு இழைகளாலோ நெய்யப்படுகின்றன.  
பிற பாய்களை விட இவை மெல்லியதாகவும், மென்மையாகவும், குளிர்ச்சியாகவும் உடலுக்கு ஏற்றதாகவும் உள்ளன.பத்தமடைப் பாய் புவிசார் தகுதி பெற்று, புவிசார் குறியீட்டுப் பதிவேட்டில் இடம் பிடித்துள்ளது.
# பத்தமடை பாய்

## பொது

பெரும்பாலான பாய்கள் பருத்திப் பாவாலும் கோரை ஊடையாலும் நெய்யப்படுகிறது. கோரை சைபெராசியே புல்லினத்தைச் சேர்ந்த தாவரமாகும். கோரைப் பாய்கள் மூன்று வகைப்படும். கரட்டுப் பாய்கள் யாப்பில் முருடானவை. இவற்றைக் கைத்தறியிலோ விசைத்தறியிலோ கூட நெய்ய முடியும். உயர்தர கைத்தறிப் பாய்கள் யாப்பில் நயமானவை. இவற்றில் மிக உயர்ந்த வகை பட்டு போல மிளிரும். இவ்வகை பாயை நெய்ய, ஒருவாரத்துக்கு கோரை தண்ணீரில் அமிழ்த்தி அழுகும் பதம் வரை ஊற வைக்கப்படும். பிறகு நடுச்சேவு பிரித்தெடுக்கப்படும். இந்த நடுத்தண்டு பின்னர் நுன்புரிகளாகப் பிரித்து உலர்த்தி வண்னமூட்டப்படும். நுண்பாய்வகைக்கு ஊடைக்கோரைப் புரிகள் மெல்லிதாக அமையும். ஊடைப்புரி எண்ணிக்கையும் மிகும்.  
பொதுவான பாய்கள் மட்டுமல்லாமல் திருமணத்துக்கு என்றே மணமக்கள் பெயரமையும்படியும் திருமணத் தேதியுடனும் தனிப்பட்டமுறையில் இவை நெய்யப்படுவதுண்டு.
# பத்தமடை பாய்

## நெசவுமுறை

பத்தமடைப் பாயின் நெசவுமுறை அரியது மட்டுமல்ல, மிகுந்த நேரத்தை எடுத்துக் கொள்ளும். இதை நெய்யும் கைத்தொழிலும் கலையும் மிக நுட்பமான வடிவமைப்புகளைப் பிணைமுறையும் இந்த வட்டாரத்துக்கே உரிய தனிதன்மை உடையதாகும்.இந்த பாய் நெய்வதற்கான கோரைப்புல் சதுப்பு நிலங்களில் ஆற்றுப் படுகைகளிலும் வளர்கிறது.
# பத்தமடை பாய்

## கோரைப்புல்லைப் பதப்படுத்தல்

பச்சையாக அறுத்த கோரைப்புல்லை உலர்த்தி, பிறகு நனையவைத்துப் பின் வேண்டிய வண்ணமூட்டப்படுகிறது. புல் அறுவடைப் பருவம் செப்டம்பர்/அக்டோபரில் அல்லது பிப்ரவரி/மார்ச்சில் அமையும். பச்சையாக அறுத்த புல்லை எப்போதும் ஈரப்பதமில்லாத சூழலில் உலர்த்தல் வேண்டும்; இல்லாவிடில் கருத்துவிடும். உலர்ந்த புல் மஞ்சள்பசுமை நிறமடைந்ததும் பனை நீரில் கொத்திக்க வைத்துப் பின் மறுபடியும் உலர்த்த வேண்டும்.இப்ப்டி உலர்ந்த புல்லை ஓடும் தண்ணீரில்அமிழச் செய்து மூன்று முதல் ஏழு நாட்கள் வரை வைக்கப்படும். அப்போது அது மும்மடங்கு பருத்திடும்.இது மீண்டும் உலர்த்தப்பட்டு நெசவறைக்குக் கொண்டுசெல்லைப்படுகிறது. நெய்த பாயை மறுபடியும் உலர்த்தி, பின்னர் மெருகூட்டப்படும்..
# பத்தமடை பாய்

## பாய் வகைகள்

சந்தையில் கிடைக்கும் பத்தமடைப் பாய்களில் மூன்று வகையுண்டு. இந்த வகைபாடு நெசவுமுறை சார்ந்தமைகிறது.இவை, முரட்டு நெசவு வகை. நடுத்தர நெசவு வகை, நுண் நெசவு வகை என்பனவாகும். நுண்வகைப் பத்தமடைப் பாயை நெய்ய பயன்படும் கோரையின் புறவுறை உரித்து கிடைக்கும் நுண்புரி பயன்படுகிறது.
# பத்தமடை பாய்

## பாய் நெய்யும் தறி

பாய் நெய்யும் தறியின் பாவு ஒரு மூங்கில் முக்காலி மீது வைக்கப்பட்டிருக்கும். கோரைப்புரி ஊடை ஊசியில் கோர்த்து கஞ்சி பூசிய பாவிடையில் வடிவமைப்பிற்கேற்ப மேலும் கீழும் செலுத்தப்படும். இச்செயல்முறை துணி நெய்வதைப் போன்றதே. கோரைப்புல்லை மென்மையாக்க தொடர்ந்து தண்ணீர் பயன்படுகிறது. கீழுள்ள படம் பாய் நெய்யும் தறியைக் காட்டுகிறது.
# பத்தமடை பாய்

## இதனையும் காண்க

- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# ரவீந்திர குமார் பாண்டே

**இரவீந்திர குமார் பாண்டே**, சார்க்கண்டைச் சேர்ந்த அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். இவர் 1959ஆம் ஆண்டின் ஜனவரி இருபதாம் நாளில் பிறந்தார். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, கிரீடீஹ் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் பதினோராவது மக்களவையிலும், பன்னிரண்டாவது மக்களவையிலும், பதின்மூன்றாவது மக்களவையிலும், பதினான்காவது மக்களவையிலும், பதினைந்தாவது மக்களவையிலும், பதினாறாவது மக்களவையிலும் உறுப்பினராக இருந்தார்.
# சுனில் குமார் சிங்

**சுனில் குமார் சிங்**, ஜார்க்கண்டைச் சேர்ந்த அரசியல்வாதி. இவர் பாரதிய ஜனதா கட்சியின் உறுப்பினர். இவர் 1962ஆம் ஆண்டின் ஜனவரி பத்தாம் நாளில் பிறந்தார். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, சத்ரா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# ஒளி வேதியியல்

**ஒளி வேதியியல்** *(Photo chemistry)* என்பது ஒளியின் வேதி விளைவுகளைப் பற்றிய வேதியியலின் ஒரு பிரிவாகும். சாதாரண வேதி வினைகளில் வெப்பத்தின் ஆற்றல் மூலமாக கிளர்வு கொள் ஆற்றல் வழங்கப்படுகிறது. இவ்வகை வினைகளை வெப்ப வினைகள் என்று அழைக்கிறோம். தேவையான கிளர்வு கொள் ஆற்றலைப் பெறுவதற்கு உரிய மற்றொரு வழி ஒளி உறிஞ்சலாகும். தகுந்த குவாண்டம் அளவு புற ஊதா ஒளியை உறிஞ்சுவதாலும் ஆற்றலைப் பெறலாம். பொதுவாக, புறவூதா ஒளி (அலைநீளம் 100 முதல் 400 நானோமீட்டர்), கட்புலனாகும் ஒளி (400 முதல் 750 நானோமீட்டர்) அல்லது அகச்சிவப்புக் கதிர்கள் (750 முதல் 2000 நானோமீட்டர்) போன்றவை உறிஞ்சப்படுவதாலும் ஆற்றல் பெறப்படலாம். இத்தகைய வினைகளையே ஒளி வேதியியல் வினைகள் என்று அழைக்கிறோம். இந்த ஒளி வேதியியல் வினை நடைபெறும் போது நிகழும் வேதி விளைவுகளைப் பற்றி விளக்குவதே ஒளி வேதியியல் துறையாகும்.  
இயற்கையில் ஒளிச்சேர்க்கை, பார்வை மற்றும் சூரிய ஒளியுடன் வைட்டமின் டி உருவாக்கம் ஆகியவற்றுக்கு அடிப்படையாக இருப்பதால் இயற்கையிலேயே ஒளிவேதியியல் துறை மகத்தான் முக்கியத்துவம் வாய்ந்ததாக உள்ளது .ஒளிவேதி வினைகள் வெப்ப வேதியியல் வினைகளில் இருந்து முற்றிலும் வேறுபட்டவையாகும். இதனால் இவ்வினைகள் கனிம மற்றும் கரிம வேதியியலில் முக்கியத்துவம் பெறுகின்றன. ஒளிவேதியியல் பாதைகள் உயர் ஆற்றல் இடைநிலைகளை அணுகுகின்றன. குறுகிய காலத்திற்குள் பெரிய தடைகளை எதிர்கொண்டு வெப்பவியலால் அதை உருவாக்க முடியாது. மற்றும் வெப்ப செயல்முறைகளால் இயலாமல் போகின்ற நிகழ்வுகளில் வினைகள் நடைபெற ஒளிவேதியியல் அனுமதிக்கிறது. நெகிழிகளின் ஒளிச்சிதைவு நோக்கில் பார்த்தால் ஒளிவேதியியல் என்பது அழிக்கவும் செய்யும் ஆற்றல் ஆகும்.
# ஒளி வேதியியல்

## கோட்பாடு

### குரோத்தசு-டிராப்பர் விதி

ஒளிவேதியியல் செயல்முறையின் முதல் படியாகக் கருதுவது ஒளிக்கிளர்வு ஆகும். வினைபடு பொருள் உயர் ஆற்றல் கொண்ட கிளர்வு நிலைக்கு உயர்த்தப்படுகிறது. குரோத்தசு-டிராப்பர் விதி ஒளி வேதியியலின் முதலாவது விதி எனப்படுகிறது. இவ்விதியின் படி ஒளிவேதியியல் வினை நிகழ வேண்டுமெனில் ஒளியானது கண்டிப்பாக ஒரு வேதிப்பொருளால் உறிஞ்சப்படவேண்டும். தியோடர் குரோத்தசு மற்றும் யான் டபிள்யூ டிராப்பர் ஆகியோர் இவ்விதியை வெளியிட்டனர். யோகானசு சிடார்க் மற்றும் ஆல்பர்ட்டு ஐன்சுடீன் ஆகியோர் ஒளிவேதியியலின் இரண்டாவது விதியை வெளியிட்டனர். ஒளிவேதியியல் வினையில் பங்குபெறக்குடிய ஒவ்வொரு மூலக்கூறும் கதிர்வீச்சில் ஒரு குவாண்டம் அளவை உறிஞ்சும் என்பது அவ்விதியாகும்.  
ஒளி வேதியியல் வினையின் போது ஒரு மூலக்கூறு உறிஞ்சும் ஆற்றலின் அளவு ஒரு குவாண்டம் எனப்படுகிறது. அதேபோல ஒளி வேதியியல் வினையின் போது ஒரு மோல் உறிஞ்சும் ஆற்றலின் அளவு ஒரு ஐன்சுட்டீன் எனப்படுகிறது. ஒவ்வொரு ஐன்சுட்டீன் ஒளி உறிஞ்சப்பட்டதற்கும் எவ்வளவு மோல் பொருள் வினையில் ஈடுபடுகிறது என்பது குவாண்டம் விளைச்சல் எனப்படுகிறது .
# ஒளி வேதியியல்

## கிளர் ஒளி வீசல் மற்றும் பாசுபரசன்சு

தரைமட்ட நிலையில் (S0) உள்ள ஓர் அணு அல்லது ஒரு மூலக்கூறு ஒளியை உறிஞ்சும்போது ஓர் எலக்ட்ரான் கிளர்வடைந்து உயர் ஆற்றல் மட்டத்திற்குச் செல்கிறது. சுழற்சி தேர்வு விதியின்படி அந்த எலக்ட்ரான் தன் சுழற்சியை பராமரிக்கிறது. மற்ற மாற்றங்கள் கோண முடுக்கத்தைப் பாதுகாக்கும் விதியை மீறுகின்றன..ஒற்றை எலக்ட்ரானின் உயர்வு நிலைக்குரிய கிளர்வு உயர் ஆக்ரமிப்பு மூலக்கூற்று ஆர்பிட்டலில் இருந்து தாழ் ஆக்ரமிக்கா மூலக்கூற்று ஆர்பிட்டலுக்குச் செல்லும்போதோ அல்லது உயர் ஆர்பிட்டலுக்குச் செல்லும்போதோ கிடைக்கலாம். எனவே ஒற்றை எலக்ட்ரானின் கிளர்வு S1, S2, S3… என்று செல்கிறது. வேறுபட்ட ஆற்றல்கள் இங்கு சாத்தியமாகிறது.  
சில பொருள்களின் மீது ஒளிக்கற்றை செலுத்தப்படும் போது அப்பொருள் கட்புலனாகும் ஒளியை அல்லது கதிவீச்சை வெளிவிடுகிறது. செலுத்தப்படும் ஒளிக்கற்ரை நிறுத்தப்பட்டவுடன் அப்பொருளும் கதிர்வீச்சை அல்லது கட்புல ஒளியை நிறுத்தி விடுகிறது. அதாவது ஆற்றலை உறிஞ்சி கிளர்வுற்று உயர் ஆற்றல் மட்டத்திற்குத் தாவிய அணு அல்லது மூலக்கூறு சில வினாடிகள் அங்கு நீடித்து பின்னர் உறிஞ்சப்பட்ட ஆற்றலை உமிழ்ந்து மீண்டும் அடிநிலை மட்டத்திற்கு திரும்புகிறது. இவ்வாறு உமிழப்படும் ஆற்றல் செயல்பாட்டையே கிளர் ஒளி வீசல் என்கிறார்கள்  
உயர் ஒற்றை நிலை விரைவாக கதிரியக்கமற்ற சிதைவு அல்லது உள்மாற்றம் மூலமாக S1 ஆக தளர்கிறது. பின்னர் இந்த S1 மேலும் தளர்ந்து S0 ஆக உள் மாற்றமடைகிறது. இதனால் ஒரு போட்டான் உமிழப்படுகிறது. இதையே கிளர்வு ஒளி வீசல் என்கிறார்கள்.  
சில பொருள்கள் மீது செலுத்தப்படும் படுஒளி நிறுத்தப்பட்ட பின்னரும் கூட அப்பொருள் தொடர்ச்சியாக ஒளியை வெளிவிடுவது பாசுபாரசன்சு எனப்படுகிறது. அதாவது இங்கு கிளர்வுற்று உயர் ஆற்றல் மட்டத்திற்குச் சென்ற ஒரு மூலக்கூறு தரை மட்டத்திற்கு திரும்புவதற்கு முன்னர் இடையில் உள்ளமைப்பு குறுக்கீடாக ஒரு ஆற்றல் மட்டத்திற்கு தாவி பின்னர் தரை மட்டத்திற்கு திரும்புகிறது.
# கல்வடங்கம்

**கல்வடங்கம்** என்பது சேலம் மாவட்டத்தில் உள்ள ஓர் ஊராகும்.  
இது சங்ககிரி தொகுதிக்கு உட்பட்டது. இது காவிரி ஆற்றங்கரையில் உள்ளது. இங்கு உள்ள அருள்மிகு அங்காள பரமேஸ்வரி திருக்கோவில் மிகவும் பிரசித்தி பெற்ற கோவிலாகும். எடப்பாடியில் இருந்து 11 கிலோ மீட்டர் தொலைவில் இவ்வூர் அமைந்துள்ளது.
# கல்வடங்கம்

## சிறப்புகள்

- அருள்மிகு அங்காள பரமேஸ்வரி திருக்கோவில்
- காவிரி ஆற்றை பரிசல் மூலம் கடந்தால் மேட்டூர் ரோட்டினை சீக்கிரம் அடையலாம்.
# கல்வடங்கம்

## பயண வசதிகள்

கொமராபாளைத்தில் இருந்து எடப்பாடிக்குச் செல்லும் பேருந்துகள் மூலம் செல்லலாம். சேலத்தில் இருந்து எடப்பாடியின் வழியாக பேருந்துகள் உள்ளன.
# கல்வடங்கம்

## அருகில் உள்ள ஊர்கள்

- எடப்பாடி
# மேசான்

**மேசான் (meson)** அடிப்படைத் துகள் ஆகும். இதன் நிறை அணுக்கருத் துகள்களான புரோட்டான், நியூட்ரான் நிறைகளைவிடக் குறைவானது. முதலில், ஆண்டர்சன் என்னும் அறிஞரால் அண்டக்கதிர்களின் ஆய்வின் போது கண்டு பிடிக்கப்பட்டன. பல வகையான மேசான்கள் கண்டு பிடிக்கப்பட்டுள்ளன. **மியூ மேசான்கள்** (μ mesons-muons) எலக்ட்ரான்களைப் போல் 207 மடங்கு அதிக நிறையுடையன. இவ்வகைத் துகள்கள் நேர் மின்னூட்டத்தையோ, எதிர் மின்னூட்டத்தையோ கொண்டிருக்கின்றன. இவை விரைந்து அழிந்து விடுகின்றன.  
μ<sup>+</sup> ___ e<sup>+</sup> +2υ<sub>0</sub>  
μ<sup>-</sup> ____ e<sup>-</sup> + 2υ<sub>0</sub> என்று நியூட்றினோக்களைக் கொடுத்து அழிகின்றன
# இணைக்கப்பட்ட சிப்பாய்கள்

சதுரங்க விளையாட்டில், ஒரே நிறத்தில் இரண்டு சிப்பாய்களோ இரண்டுக்கு மேற்பட்ட சிப்பாய்களோ அடுத்துள்ள வரிசைகளில் இணைந்து நின்றிருத்தலை **இணைக்கப்பட்ட சிப்பாய்கள்** *(connected pawns)* என்று அழைக்கின்றனர். இவை தனித்த சிப்பாயிலிருந்து வேறுபட்டவைகளாகும். இணைக்கப்பட்டுள்ள இச்சிப்பாய்களே சிப்பாய் அணிவகுப்பு முறையை உருவாக்கும் கருவியாக உள்ளன. ஏனெனில், வலதுபக்கக் கடைசியில் உள்ள வெள்ளை சிப்பாய்களைப் போல அடுத்துள்ள வரிசையில் மூலைவிட்டமாக நின்றால் சிப்பாய்கள் ஒன்றன்பின் ஒன்றாக நிற்கும் சிப்பாய்ச் சங்கிலியை அவற்றால் உருவாக்க முடியும். பின்னால் நிற்கும் ஒவ்வொரு சிப்பாயும் அதற்கு முன்னால் நிற்கும் சிப்பாயை பாதுகாக்க முடியும். சிப்பாய் சங்கிலியைத் தாக்க முயலும் எதிரிக்கு எல்லாவற்றிற்கும் பின்னால் நிற்கும் கடைசி சிப்பாயைத்தான் எளிதாகத் தாக்க முடியும். ஏனெனில் காப்பாற்ற யாருமில்லாததால் அதுவே பலவீனமாகி நிற்கும்.
# இணைக்கப்பட்ட சிப்பாய்கள்

## அலசல்

இணைக்கப்பட்ட சிப்பாய்கள் முன்னேறிச் செல்லும் அதே வரிசையிலோ அடுத்துள்ள வரிசைகளிலோ எதிரிகள் யாரும் இல்லையென்றால் அவற்றை இணைக்கப்பட்ட எதிரியில்லாச் சிப்பாய்கள் என்பர். இத்தகைய சிப்பாய்கள் ஆட்டத்தின் இறுதியாட்டத்தில் மிகவும் வலிமை வாய்ந்தவையாகும். அதிலும் குறிப்பாக மற்ற காய்கள் பின்புலமாக பாதுகாத்து நின்றால் எதிரியின் நிலை கவலைக்கிடமாகிவிடும். ஏனெனில், அவர் தன்னுடைய படையில் உள்ள ஏதவதொரு காயை கண்டிப்பாகத் தியாகம் செய்ய வேண்டிய அவசியத்தை உண்டாக்கிவிடுகின்றன. இல்லாவிட்டால் அவை கடைசி கட்டத்திற்கு முன்னேறி தன் நிலையை உயர்த்திக் கொள்ளுதலை தடுக்க முடியாமல் போகும்.  
பொதுவாக, மற்ற எதிரியில்லாச் சிப்பாய்களைவிட இணைக்கப்பட்ட எதிரியில்லாச் சிப்பாய்கள் மிகவும் பலம் மிக்கவையாகும். வெவ்வேறு வண்ணங்களில் அமைச்சர்கள் எஞ்சியிருக்கும் இறுதியாட்டங்கள் மட்டும் இதற்கு விதிவிலக்கு ஆகும். ஓர் அமைச்சரும் இரண்டு சிப்பாய்களுக்கு எதிராக ஒரு வேறு வண்ண சிப்பாயும் எஞ்சியுள்ள ஆட்டத்தில், இணைக்கப்பட்ட சிப்பாய்கள் வெற்றி வாகை பெற்றுத்தரும் என்று சொல்வதற்கில்லை. இணைக்கப்பட்ட சிப்பாய்கள் இருந்தாலும் அவை ஐந்தாம் நிலைக்கு மேல் தாண்டியிருக்காவிட்டால் ஆட்டம் சமநிலையில் முடியவே வாய்ப்பு உள்ளது. ஆனால், இத்தகைய சூழலில் பிரிந்திருக்கும் சிப்பாய்கள் வெற்றியை ஈட்டித்தந்துவிடுகின்றன.  
அடுத்த வரிசையில் நட்புச்சிப்பாய்கள் இல்லாமல் ஒரேதரத்தில் இரண்டு இணைக்கப்பட்ட சிப்பாய்கள் இருப்பதை தொங்கும் சிப்பாய்கள் என்பர்.
# இணைக்கப்பட்ட சிப்பாய்கள்

## இணைக்கப்பட்ட எதிரியில்லாச் சிப்பாய்கள்

ஆறாம் தரத்திற்கு இரண்டு இணைக்கப்பட்ட எதிரியில்லாச் சிப்பாய்கள் முன்னேறிவிட்டால் அவை யனையைவிட வலிமையானவை என்று சொல்லுவார்கள். இந்த வார்த்தைகள் உண்மையானவை. எதிரியிடத்தில் யானையிருந்தும், அவரால் இணைக்கப்பட்ட எதிரியில்லாச் சிப்பாய்களை எதிர்கொள்ள முடியாமல், ஆட்டம் தோல்வியில் முடிவதை அருகில் உள்ள படத்தின் மூலம் உணரலாம். வெள்ளை வெற்றி பெறுகிறது.  
: **1. c6 Rd3** (2... Rc3 நகர்த்தினாலும் அதே நிலை)
: **2. c7** (2. d7 என்று நகர்த்தி அதைத் தொடர்ந்து 3. c7 என்று நகர்த்தினாலும் வெற்றி)
: **2... Rc3**
: **3. d7**  
கண்டிப்பாக இரண்டு சிப்பாய்களில் ஒன்று தன் நிலையை உயர்த்திக் கொள்ளும்.
# ஒருப்படித்தான காரணி

**ஒருப்படித்தான காரணி** ( homogenity factor ).கதிரியலில் பொதுவாக வடிகட்டுவதால் (Filtration ) மென்கதிர்கள் அகற்றப்பட்டு சற்று கடினமான கதிர்களே வெளிப்படுகின்றன.
இதனால் பயனற்ற மென்கதிர்கள் உடற்பகுதியில் ஏற்றுக்கொள்ளப்படுவது தவிர்க்கப்படுகிறது. எந்த கன அளவு வடிகட்டியின் தடிமன் கதிர்களின் செறிவினை பாதியாகக் குறைக்கிறதோ அந்த கன அளவு அந்தக் கதிரின் அரைமதிப்புத் தடிமன்(HVL ) எனப்படுகிறது. இந்த நிலையில் வடிகட்டியிலிருந்து வெளிப்படும் கதிர்கள் சற்று அதிக கடினத் தன்மைப் பெற்று இருக்கிறது.இப்போது மறுபடியும் அரை மதிப்புத் தடிமன் கணிக்கப்பட்டால் ,இந்த அளவு முதலில் கணித்த அளவினை விடச் சற்று அதிகமாக இருக்கும். இது எதிர்பார்க்கக் கூடியதே.  
முதல்HVL/இரண்டாவது HVL ,**ஒருப்படித்தானத் தன்மையினைக் காட்டும் காரணி** எனப்படும்.இந்த காரணி கூடுதலாக இருந்தால் கற்றை ஒருப்படித்தானதாக இருக்கிறது எனலாம்.குறைவாக இருந்தால் கற்றை ஒருப்படித்தானதாக இல்லை என்று தெரிந்து கொள்ளலாம்.கதிர் மருதுவத்தில் எக்சு கதிர்களைப் பயன்படுத்தும் போது இக் காரணி கவனிக்கப்பட வேண்டும்.  
Fundamental physics of radiology-w.j Meredith and J.B Masey
# சமயத்துக்குரிய மெய்யியல்

**சமயத்துக்குரிய மெய்யியல்** அல்லது **மதத்துக்குரிய மெய்யியல்** (*Religious philosophy*) என்பது சமயத்தினால் ஊக்கமளிக்கப்பட்டு, சமயத்தினால் இயக்கப்பட்ட மெய்யியற் சிந்தனையாகும்.  
சமயத்துக்குரிய மெய்யியல் எச்சமயம் பற்றி மெய்யியற் பார்வையைக் கொண்டுள்ளதே அச்சமயத்தை மட்டுப்படுத்தியதாகவே தன் மெய்யியற் பார்வையையும் கொண்டுள்ளது. ஆனால் சமய மெய்யியல் பொதுவாக சகல சமயங்களின் மெய்யியலையும் ஆராய்கிறது. எ.கா: சமயத்துக்குரிய மெய்யியல் குறித்த சமயத்தின் கடவுள் இருப்புப் பற்றிய தன் மெய்யியலை வெளிப்படுத்த, சமய மெய்யியல் கடவுள் இருக்கின்றாரா என்ற ஆய்வை கொண்டு காணப்படுகின்றது.  
ஒவ்வொரு சமயமும் வேறுபட்ட மெய்யியலைக் கொண்டுள்ளது. அவ்வகையில் பின்வருவனவற்றைக் குறிப்பிடலாம்:
- இசுலாமிய மெய்யியல்
- இந்து மெய்யியல்
- கிறித்தவ மெய்யியல்
- பெளத்த மெய்யியல்
- யூத மெய்யியல்
# வருணாஸ்திரம்

**வருணாஸ்திரம்** என்பது இந்து தொன்மவியலின்படி வருணனின் ஆயுதமாகும். இவ்வாயுதம் நீரினைப் போல பல்வேறு வடிவங்களுக்கு மாறும் தன்மையுடையது. எண்ணற்ற வீரர்களால் இவ்வாயுதம் பயன்படுத்தப்பட்டு உள்ளதாகப் புராணங்களில் குறிப்புகள் உள்ளன.  
அக்னியாஸ்திரத்தைக் கொண்டு உருவாக்கப்பட்ட தீயினை வருணாஸ்திரத்தைக் கொண்டு போர் வீரர் தடுப்பதாக புராணங்களில் குறிப்புகள் காணப்படுகின்றன.  
பம்மல் சம்பந்த முதலியார் அவர்களின் சதி-சுலோசனா நாடகத்தில் இந்திரஜித் இலட்சுமணன் போரில் இவ்வாயுதம் பயன்படுத்தியுள்ளமை குறிப்பிடப்பட்டுள்ளது.
# யூத மெய்யியல்

**யூத மெய்யியல்** அல்லது **யூதத் தத்துவம்** (*Jewish philosophy*; ) என்பது யூத சமயத்துடன் தொடர்புபட்ட அல்லது யூதர்களால் நிறைவேற்றப்படும் சகல மெய்யியல்களையும் குறிக்கும். தற்கால யூத அறிவொளி மற்றும் யூத விடுதலை வரை, யூத மெய்யியலானது ராபி (போதக) யூதப் பாரம்பரியத்தினுள் ஒத்திசைவான புதிய கருத்துக்கள் சரிசெய்யும் முயற்சிகளுக்குத் தடையாகவிருந்தது. இதனால் ஒழுங்கமைக்கப்பட்ட உடனடிக் கருத்துக்கள் தனித்துவமாக யூத அறிஞர் கட்டமைப்பு மற்றும் உலக பார்வைக்கு அவசியமில்லை என்றாகியது. தற்கால சமுதாயத்தின் ஏற்றுக்கொள்ளலுடன், யூதர் உலகியல்சார் கல்விகளை உள்வாங்கி அல்லது உலகின் அவசியத்தை சந்திக்கத்தக்க முற்றிலும் புதிய மெய்யியல்களை அவர்களாகவே தற்போது கண்டுகொண்டு வளரச் செய்துள்ளனர்.
# யூத மெய்யியல்

## பண்டைய யூத மெய்யியல்

### விவிலியத்தில் மெய்யியல்

யூதப் போதக இலக்கியம் ஆபிரகாம் ஒரு மெய்யியலாளர் என சிலவேளை நோக்குகிறது. சில மெல்கிசேதேக்கிடமிருந்து ஆபிரகாம் மெய்யியலைக் கற்று அறிமுகப்படுத்தினார் எனக் குறிப்பிடுகிறது. சில யூதர் "உலகப் படைப்பு நூல்" ஆபிரகாமுக்கு உரியதெனக் கருதுகின்றனர்.
# பாசுபத அஸ்திரம்

**பாசுபதாஸ்திரம்** (IAST: Pāśupatāstra, சமசுகிருதம்: पाशुपतास्त्र) என்பது இந்து தொன்மவியலின் அடிப்படையில் சிவபெருமானின் ஆயுதமாகும். சிவபெருமானின் ஐந்து ஆயுதங்களாகச் சிவாஸ்திரம், அகோர அஸ்திரம், பாசுபத அஸ்திரம், பிரத்தீங்கர அஸ்திரம், யோமாஸ்திரம் ஆகியவை கருதப்படுகின்றன. முருகப்பெருமான், ராமர், அர்ஜூனன் மற்றும் சூரனின் குடும்பத்தினர் ஆகியோர் சிவபெருமானை நோக்கித் தவமிருந்து பெற்றுள்ளதாகப் புராணங்கள் கூறுகின்றன.
# பாசுபத அஸ்திரம்

## சொல் இலக்கணம்

ஓரியுரிகள் முதல் பிரம்மன் வரையான தேவர்கள் வரை அனைவரையும் பசு என்கிறது சைவ சமயம். பசுக்களின் தேவனாகச் சிவபெருமான் இருப்பதால் அவரைப் பசுபதி என்று அழைக்கின்றனர். பசுபதிநாதரின் ஆயுதம் என்பதால் பாசுபதம் என்று அழைக்கிப்படுகிறது.
# பாசுபத அஸ்திரம்

## ஆயுதத்தின் குணங்கள்

பாசுபத அஸ்திரத்தினை எதிரிகள் மீது ஏவினால் அவரை விட பத்து மடங்கு பலமுள்ள ஒருவர் தோன்றி அவரை அழிப்பார். ஒரு படையின் மீது ஏவினால் படையுள்ளோர் போல பலம்வாய்ந்த எதிர் படை தோன்றி அனைவரையும் அழிக்கும்.
# பாசுபத அஸ்திரம்

## அர்ஜூனன் பாசுபதம் பெற்ற புராணம்

இதிகாசமான மகாபாரதத்தில் அர்ஜூனன் சிவபெருமானிடமிருந்து இந்த ஆயுதத்தினைப் பெற்று அசுரனைக் கொன்றதாகக் குறிப்பிடப்படுகிறது. சிவபெருமானிடமிருந்து ஆயுதத்தினைப் பெற அர்ஜூனன் கடுமையாகத் தவமிருந்தார். அதனால் அர்ஜூன தவம் என்பது சிறப்பான ஒன்றாகக் கருதப்படுகிறது. எண்ணற்ற சிவாலயங்களில் அர்ஜூன தவம் புடைப்புச் சிற்பமாக வடிக்கப்பட்டுள்ளது.
# பாசுபத அஸ்திரம்

## அர்ஜூனன் பாசுபதம் பெற்ற புராணம்

### புராணக் கதை

#### பாசுபத தேவை

பாரதப் போரின் போது பாண்டவர்கள் கௌரவர்களை வெல்வதற்கு, அர்ஜூனன் பாசுபத அஸ்திரத்தினைப் பெற வேண்டியது அவசியம் எனக் கண்ணன் கருதினார். அதனால் அர்ஜூனனைத் தவமியற்ற கானகத்திற்கு அனுப்பினார்.
# பாசுபத அஸ்திரம்

## அர்ஜூனன் பாசுபதம் பெற்ற புராணம்

### புராணக் கதை

#### அர்ஜூனன் தவம்

கானகத்தில் அர்ஜூனன் சிவபெருமானை நோக்கித் தவமிருந்தார். கடுமையான தவத்தில் இருக்கும் அர்ஜூனை இந்திரன் பல வழிகளிலும் தொந்தரவு செய்தார். இந்திரனின் கட்டளைபடி ரம்பை, ஊர்வசி போன்ற அரம்பையர்கள் அர்ஜூனனுக்குத் தொந்தரவு தந்தார். ஆனால் அர்ஜூனன் கடுமையாகத் தவம் இருந்தார். அர்ஜூனனின் தவ வலிமை கண்டு இந்திரன் விலகினார்.
# பாசுபத அஸ்திரம்

## அர்ஜூனன் பாசுபதம் பெற்ற புராணம்

### புராணக் கதை

#### கிராத மூர்த்தி

சிவவேடன் - அருச்சுனன் மோதல் சிற்பம்]]
ஆனால் மூகாசுரன் எனும் அசுரன் காட்டுப்பன்றி வடிவில் அர்ஜூனனை அழிக்க வந்தான். அதனால் சிவபெருமானும், பார்வதியும் வேடர்களைப் போலக் காட்டிற்கு வந்து,. மூகாசுரன் என்ற அசுரனைச் சிவபெருமான் வேடுவக் கோலத்தில் வேட்டையாடினார். அர்ஜூனனும் சிவபெருமானும் ஒரே நேரத்தில் பன்றியின் மீது அம்பை விட்டனர். சிவபெருமான் தன்னுடைய அம்பினால்தான் பன்றி இறந்தது என வாதிட்டார், அர்ஜூனன் அவனுடைய அம்பினால்தான் பன்றி இறந்தது என வாதிட இருவருக்கும் இடையே சண்டை மூண்டது. இறுதியில் வேடுவக் கோலத்தில் வந்தது சிவபெருமான் என்பதை அறிந்து அர்ஜூனன் சரணடைய.. சிவபெருமான் பாசுபத அஸ்திரம் அர்ஜூனனுக்குத் தந்தார்.
# பாசுபத அஸ்திரம்

## அர்ஜூனன் பாசுபதம் பெற்ற புராணம்

### அர்ஜூனன் தபசு

அர்ஜூனன் பாசுபத அஸ்திரம் பெறுவதற்காகச் சிவபெருமானை நோக்கித் தவமிருப்பது அர்ஜூனன் தபசு எனப்படுகிறது. தமிழ்நாட்டில் சேத்துப்பட்டு அருகே மேல்நந்தியப்பட்டி என்ற கிராமத்தில் உள்ள திரௌபதியம்மன் கோயிலில் அர்ஜூனன் தபசு விழாவாகக் கொண்டாடப்படுகிறது. இதற்காக அர்ஜூனன் தபசு மரம் நடப்படுகிறது. அர்ஜூனன் போல வேடமணிந்த நாடக நடிகர் சிவபெருமானை நோக்கித் தவமிருக்க மரத்தில் ஏறுகிறார். மரத்தில் ஏறித் தவம் புரிந்து சிவபெருமானிடம் அஸ்திரம் பெறுகிறார். தவசு மரத்தின் அருகே குழந்தை வரம் வேண்டி, வழிபடுகின்ற பக்தர்களுக்குப் பிரசாதம் வழங்குகிறார்.
# பாசுபத அஸ்திரம்

## கோவில்கள்

பாசுபத அஸ்திரத்தினைப் பெற அர்ஜூனன் தவம் மேற்கொண்ட தளமாகப் பல்வேறு இடங்கள் சுட்டிக் காட்டப்படுகின்றன.
- புதுச்சேரி மாநிலம், காரைக்கால் அருகில் உள்ள திருவேட்டக்குடி சுந்தரேசுவரர் கோயில் - இந்தத் தளத்தில் அர்ஜூனனைச் சோதிக்க சிவபெருமான் வேடுவ கோலத்தில் வந்தமையாக அதன் தலபுராணம் கூறுகிறது. திருஞான சம்பந்தரால் தேவாரப் பாடல் பெற்ற தலமாகவும், சிவபெருமான் கிராத மூர்த்தியா, அம்பிகை வேடுவச்சியாக உள்ளவாறு ஐம்பொன் சிலைகள் உள்ளன.
- தமிழ்நாடு மாநிலத்தில், கடலூர் மாவட்டத்தில் உள்ள திருவேட்களம் பாசுபதேசுவரர் கோயில் -
# இந்து மெய்யியல்

**இந்து மெய்யியல்** பாரம்பரியமாக ஆறு ஆஸ்தீக சிந்தனைப் போதனைகளினால் ( "வைதீகம்") அல்லது தரிசனங்களினால் ("நோக்கு") பிரிக்கப்பட்டுள்ளன. ஏனைய நான்கு நாஸ்தீகப் போதனைகளும் ("வைதீகமற்றது") வேதத்தின் மீது சார்ந்திப்பதில்லை. ஆஸ்தீகப் போதனைகள் ஆறும் பின்வருமாறு:  
1. சாங்கியம், கடவுள் நம்பிக்கையற்ற, இயற்கையிலும் சுய உணர்வு வேதாந்த விளக்கத்திலும் பலமான இருபொருள் வாதம்.
1. யோகம், தியானம், சமாதிநிலை, தனிமை என்பவற்றின் போதனை
1. நியாயம் அல்லது ஏரணம், அறிவின் மூலத்தைத் தேடல். நியாய சூத்திரங்கள்
1. வைசேடிகம், அணுவியலின் புலனறிவாதப் போதனை
1. மீமாம்சம், சீரான நடைமுறையின் துறவு எதிர்ப்பு மற்றும் இரகசிய எதிர்ப்புப் போதனை
1. வேதாந்தம், வேதத்தினுடைய அறிவின் கடைசிப் பகுதி. இது தற்கால இந்து சமயத்தை ஆட்கொள்ள மத்திய காலத்திற்குப் பின்னான காலத்தில் வந்தது.  
நான்கு நாஸ்தீகப் போதனைகள்:
1. சர்வாகம்
1. ஆசீவகம்
1. சமணம்
1. பௌத்தம்  
ஆயினும், வித்யாரன்யா போன்ற மத்திய கால மெய்யியலாளர்கள் இந்திய மெய்யியலை சைவ, பாணினி, இரசேஸ்வரம் ஆகிய சிந்தனைகள் உட்பட்டவற்றுடனும் மூன்று தேவப் போதனைகளான அத்வைதம், விசிட்டாத்துவைதம், துவைதம் என்பவற்றுடனும் வெவ்வேறாக பதினாறு போதனைகளாகப் பிரிக்கின்றனர்.  
இந்து மத வரலாற்றில், ஆறு வைதீக போதனைகளின் வேறுபாட்டுகள் இந்து மதத்தின் "பொற்காலம்" எனப்பட்ட குப்தப் பேரரசு காலத்தில் இருந்தது. வைசேடிகம் மற்றும் மீமாம்சம் என்பனவற்றின் மறைவுடன், வேதாந்தத்தின் பலதரப்பட்ட உப போதனைகள் சமயமத்துக்குரிய மெய்யியலில் பிரதான பிரிவுகளாக ஆதிக்கத்துடன் எழுச்சியுற, மத்திய காலத்தின் பிற்பகுதியில் இது உபயோகமற்றதாக மாறியது. நியாய தத்துவம் 17 ஆம் நூற்றாண்டு வரை புதிய நியாய தத்துவமாக நிலவியபோது, சாங்கியம் தனியான போதனையாக இருக்கும் நிலையை படிப்படியாக இழந்தது, அதேவேளை இதன் கொள்கை யோகா, வேதாந்தம் என்பவற்றுள் உள்வாங்கப்பட்டது. சீக்கியமும்கூட இந்து சமயத்திலிருந்து வளர்ந்தது. ஏனென்றால் இவை இரண்டும் இந்திய துணைக்கண்டத்தில் உருவாக்கப்பட்டதுடன், சீக்கிய உருவாக்குனர்கள் இந்து சமயக் குடும்பங்களிலும், இந்தியாவில் பஞ்சாப் பகுதியின் இந்து சாதிகளிலும் பிறந்தனர். இவ்வாறு சீக்கியம் இந்து கலாச்சார, அரசியல் மூலத்தில் தோன்றியவாறு, சமணமும் பெளத்தமும் இதற்கு முன் உருவாகின.
# பரசு (ஆயுதம்)

**பரசு** என்பது தெற்காசிய நாடுகளில் போரின் போது பயன்படுத்தப்பட்ட கோடரி ஆயுதமாகும். இவ்வாயுதமானது இருபுறமும் வெட்டும் வடிவிலும், ஒருபுறம் மட்டும் வெட்டும் வகையிலும் வடிவமைக்கப்பட்டிருக்கின்றது.  
இந்து தொன்மவியலில் இந்த பரசு ஆயுதத்தினை தாங்கியபடி இருப்பதாக பரசுராமர் கதாப்பாத்திரம் உருவாக்கப் பெற்றுள்ளது. திருமாலின் அவதாரங்களில் ஒன்றாக பரசுராமர் அறியப்படுகிறார். பரசுராமரை படிமக்கலையில் வடிக்கப்பெறும் போது வலது கையில் பரசு ஆயுத்தினை வைத்திருக்குமாறு செய்ய வேண்டும்.
# ஜெ. வைத்தியநாதன்

**ஜெ. வைத்தியநாதன்** (பிறப்பு: 1965) என்பவர் தமிழ்நாட்டைச் சேர்ந்த மிருதங்கக் கலைஞர் ஆவார்.
# ஜெ. வைத்தியநாதன்

## இசைப் பயிற்சி

வைத்தியநாதன் காஞ்சிபுரத்தில் பிறந்தவர். இவரின் தந்தை, பிரபல கருநாடக இசைப் பாடகர் டி. கே. ஜெயராமன் ஆவார். வைத்தியநாதன் மிருதங்க இசையை பாலக்காடு ராஜாமணி, திண்டுக்கல் இராமமூர்த்தி, ஸ்ரீநிவாசன், தஞ்சாவூர் ராம்தாஸ், டி. கே. மூர்த்தி ஆகியோரிடம் கற்றார்.
# ஜெ. வைத்தியநாதன்

## இசைப் பணி

அகில இந்திய வானொலியில் உயர்தரக் கலைஞராக அங்கீகரிக்கப்பட்டவர். டி. கே. பட்டம்மாள், எம். எஸ். சுப்புலட்சுமி, எம். எல். வசந்தகுமாரி, கே. வி. நாராயணசுவாமி, எம். பாலமுரளிகிருஷ்ணா, டி. என். கிருஷ்ணன் ஆகிய புகழ்மிக்க கலைஞர்களுக்கு மிருதங்கம் வாசித்துள்ளார்.  
அருணா சாயிராம், சுதா ரகுநாதன் உள்ளிட்ட இக்காலத்து இசைக் கலைஞர்களுக்கு பக்க வாத்தியமாக மிருதங்கம் வாசித்து வருகிறார்.
# ஜெ. வைத்தியநாதன்

## விருதுகள்

- கலைமாமணி விருது, வழங்கியது: தமிழ் நாடு அரசு
- இசைப் பேரொளி விருது (2010), வழங்கியது: கார்த்திக் பைன் ஆர்ட்ஸ், சென்னை
- சங்கீத நாடக அகாதமி விருது (2016), வழங்கியது: இந்திய அரசின் சங்கீத நாடக அகாதமி
# தியானம்

**தியானம்** என்பதுசில நன்மைகளை உணர அல்லது மனதின் உள்ளடக்கத்தை அறியாமல் அதனை ஒப்புக் கொள்ள, அல்லது தியானத்தையே ஒரு முடிவாக நினைத்து ஒரு நபர் மனதைஇயக்குதல் அல்லது பயிற்றுவித்தல், அல்லதுஉணர்வு நிலையைத் தூண்டுதல் மூலம் செய்யப்படும் நடைமுறையாகும்.  
*தியானம்* என்பது தளர்வு,உள் சக்தி அல்லது உயிர் சக்தியை (கி, ரெய்கி, பிராணா, போன்றவை) உருவாக்குதல் மற்றும் இரக்கத்தை வளர்த்துக் கொள்ளுதல்,அன்பு, பொறுமை, தாராள குணம் மற்றும் மன்னிப்பு ஆகியவற்றை ஊக்குவிக்க வடிவமைக்கப்பட்டுள்ளநுட்பங்கள் போன்ற பரந்த பல்வேறு நடைமுறைகளை குறிக்கிறது. குறிப்பாகஒரு இலட்சிய வடிவம்தியானம்ஒற்றை-குறியிடப்பட்ட செறிவை சிரமமின்றி தொடர்ந்து நோக்குகிறது. இது அதன் பயிற்சியாளரைஎந்தவொரு வாழ்க்கை செயல்பாட்டில் ஈடுபடும் போதும் ஒரு அழிக்கமுடியாத நல்வாழ்வு உணர்வை அனுபவிக்க உதவுகிறது.
# தாம்பரம் தொடருந்து நிலையம்

## வரலாறு

தாம்பரம் தொடருந்து நிலையமே சென்னையில் முதன் முதலாக மின்மயமாக்கப்பட்ட தொடருந்து நிலையமாகும். சென்னை கடற்கரை - தாம்பரம் பகுதி மின்சாரம் கொண்டு 1931ஆம் ஆண்டில் 1.5 கிலோ வோல்ட் டிசி மூலம் சக்தியூட்டப்பட்டது. மூன்றாவது லைனானது 15 சனவரி 1965-ல் மின்மயமாக்கப்பட்டது. தெற்கில் செங்கல்பட்டு வரை 9 சனவரி மாதம் மின்மயமாக்கப்பட்டது. மேலும் 15 சனவரி 1967-ல் அனைத்தும் 25 கிலோ வோல்டாக மாற்றப்பட்டது.
# தாம்பரம் தொடருந்து நிலையம்

## போக்குவரத்து

ஒவ்வொரு நாளும் 160 தொடருந்துகள், சென்னை கடற்கரை - தாம்பரம் மார்க்கத்திலும், 70 தாம்பரம் - செங்கல்பட்டு மார்க்கத்திலும், 16 தாம்பரம் - காஞ்சிபுரம் இடையேயும் இயக்கப்படுகின்றன. தாம்பரம் நிலையத்தில் பயணச்சீட்டு விற்பனை, புறநகர் நிலையங்களைக் காட்டிலும் மிக அதிகமாகும். 2013 வரை, சுமார் 20,000 மக்கள், தினசரி, தாம்பரம் தொடருந்து நிலையத்தில் பயணச்சீட்டு வாங்கியுள்ளனர்.
# தாம்பரம் தொடருந்து நிலையம்

## பாதுகாப்பு

2011ஆம் ஆண்டு முதல் மூடிய-மின்சுற்று தொலைக்காட்சி (CCTV) கேமராக்கள், கதவை சட்ட உலோகத்தை கண்டறியும் கருவிகள், சாமான்களை சல்லடை போடும் சாதனங்கள் போன்றவை 4 மில்லியன் ரூபாய் செலவில் நிறுவப்பட்டுள்ளன.
# தாம்பரம் தொடருந்து நிலையம்

## விபத்து விகிதங்கள்

17 நிலையங்களை உள்ளடக்கிய கிண்டி - செங்கல்பட்டு புறநகர் பிரிவில், குரோம்பேட்டை - தாம்பரம் வரையிலான தொடருந்து பாதையில், ஒரு மாதத்திற்கு சுமார் குறைந்தது 15 விபத்துக்கள் நிகழ்கின்றன.
# தாம்பரம் தொடருந்து நிலையம்

## தொடருந்து நேரங்கள்

தாம்பரத்தில் அதிகாலை 4 மணி முதல் நள்ளிரவு 12 மணி வரை தொடருந்து வசதி உள்ளது. ஒவ்வொரு 10 நிமிடங்களுக்கும் சென்னைக் கடற்கரை முதல் தாம்பரம் வரை புறநகர் தொடருந்துகள் இயக்கப்படுகின்றன. ஒவ்வொரு 30 நிமிடங்களுக்கும் செங்கல்பட்டு முதல் சென்னைக் கடற்கரை வரை தொடருந்துகள் செல்கின்றன. காலையிலும் மற்றும் மாலையிலும், நிலையம், அலுவலகப் பணியாளர்களால் நிறைந்து காணப்படும்.
# பிறீடெகார்ட் கிளாற்சிலே

**பிறீடெகார்ட் கிளாற்சிலே** (Fridegart Glatzle, 24 நவம்பர், 1920 - 14 மார்ச், 2015) யெர்மனிய செரமிக் பெண் கலைஞர் ஆவார். இவர் யெர்மனியின் ஸ்ருட்கார்ட் (Stuttgart) நகரைப் பிறப்பிடமாகவும், யெர்மனியின் கார்ள்ஸ்றூகே (Karlsruhe) நகரை வதிவிடமாகவும் கொண்டவர்.
# பிறீடெகார்ட் கிளாற்சிலே

## கலை

இவர் அறுபதுகளில் பல் வேறு பொருட்களைப் பாவித்து, புதிய கலவைகளுடன் செரமிக்குக்கு ஒரு புதியபாதையைக் கண்டு பிடித்தார்.. இவர் 1951 இலிருந்து 1979 ஆண்டு காலப்பகுதிக்குள் தான் கடமையாற்றிய மயோலிக்கா (majolika ) என்ற செரமிக் (Ceramic) நிறுவனத்தில் உற்பத்தி செய்த செரமிக் வடிவங்களில் 1222 வடிவங்கள் தொடர் உற்பத்தி வடிவங்களாக பதிவு செய்யப்பட்டுள்ளன. இவரால் செய்யப்பெற்ற பூச்சாடிகளும், கோப்பைகளும், சட்டிகளும், சுவர் ஓடுகளும் இன்றும் விற்பனையில் உள்ளன. குறிப்பிட்ட சில அருங்காட்சியகத்தில் வைக்கப் பெற்றுள்ளன.
# பிறீடெகார்ட் கிளாற்சிலே

## கல்வி

இவர் சிறுவயதில் தான் ஒரு பாடகியாக வரவேண்டும் என்றே ஆசை கொண்டிருந்தார். இரண்டாவது உலகயுத்தமும், அதைத் தொடர்ந்த கடினமான வாழ்க்கையும் அவரது ஆசைக்குத் தடையாகி விட்டன. அதன் பின் அவரது தொழிற்கல்வி அவரை செரமிக் கலைஞராக்கியது. ஆனாலும் அவரது பாடவேண்டும் என்ற ஆர்வத்தால் ஒய்வு நேரங்களிலும், ஓய்வுக் காலங்களிலும் தேவாலயங்களில் பாடினார்.
# பிறீடெகார்ட் கிளாற்சிலே

## குடும்பமும் வாழ்க்கையும்

இவர் மற்றவர்களுக்கு உதவி செய்வதிலும் பெரும் ஆர்வம் கொண்டிருந்தார். இவரது நகரில் அகதிகள் முகாம் ஒன்று இருந்தது. அங்கு தானாகவே சென்று பல உதவிகள் செய்தார். அகதிகளாக இருந்த இலங்கைத் தமிழரும், ஆபிரிக்கரும் இவரை மம்மா (அம்மா) என்றும், கிராண்ட்மா (அம்மம்மா) என்றும் அன்போடு அழைத்தார்கள்.
# பிறீடெகார்ட் கிளாற்சிலே

## பரிசுகள்

இவரது தனித்துவமான தயாரிப்புகளுக்காக 1959 இல் சிறந்த கைவினையாளர்களுக்கான தேசியப் பரிசு வழங்கப் பெற்றது.
# பிறீடெகார்ட் கிளாற்சிலே

## இவரது கைவினை பற்றிய தகவல்கள் அடங்கிய நூல்கள்

- Fridegart Glatzle: Keramik aus 5 Jahrzehnten - Peter Schmitt
- Antiques & Collectibles
- Allgemeines Künstlerlexikon - A-Alanson
# விக்கிப்பீடியா:Statistics/January 2015

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# இர்பன் அபீப்

**இர்பன் அபீப்** ( Irfan Habib 1931) என்பவர் மார்க்சிய வரலாற்று ஆசிரியர் ஆவார். இந்து சமய, இசுலாம் சமய அடிப்படைவாதக் கொள்கைகளுக்கு எதிரானவர். இந்திய வரலாறு தொடர்பான பல நூல்களை எழுதியுள்ளார்.
# இர்பன் அபீப்

## பிறப்பும் கல்வியும்

கல்வியில் சிறந்த குடும்பத்தில் பிறந்தார். இவருடைய தந்தை முகமது அபீபும் புகழ் பெற்ற வரலாற்று ஆசிரியர் ஆவார். அலிகர் முசுலிம் பல்கலைக் கழகத்தில் பள்ளிக் கல்வியையும் கல்லூரிப் படிப்பையும் முடித்தார். வரலாறு பாடத்தில் இளங்கலை, முதுகலை பட்டம் பெற்றார். பின்னர் ஆக்சுபோர்டு நியூ காலேசில் சேர்ந்து ஆய்வுப் பட்டம் பெற்றார்
# இர்பன் அபீப்

## பல்கலைக் கழகப் பணி

ஆக்சுபோர்டிலிருந்து இந்தியாவுக்கு திரும்பிய இர்பான் அபீப், அலிகர் முசுலிம் பல்கலைக் கழகத்தில் வரலாற்றுத்துறைப் பேராசிரியராகப்
பணி புரிந்தார். 1969 முதல் 1991 வரை அப்பணியில் இருந்தார். அலிகர் முசுலிம் பல்கலையில் ஓய்வு பெற்றதும் கௌரவப் பேராசிரியராக (Emeritus) அப்பல்கலைக் கழகத்தில் பதவி வகிக்கிறார்.
# இர்பன் அபீப்

## எழுத்துப் பணி

தொன்மை இந்தியாவின் வரலாற்று நிலவியல் பற்றியும் இந்தியத் தொழில் நுட்ப வரலாறு பற்றியும் இடைக்கால இந்தியாவின் நிருவாக, பொருளியல் வரலாறு பற்றியும் ஆய்வு செய்து நூல்களைப் படைத்துள்ளார். மார்க்சியம், சமயச் சார்பின்மை ஆகியவற்றில் கொள்கைப் பிடிப்புக் கொண்டவர். 1991 ஆம் ஆண்டில் ஆக்சுபோர்டில் இராதாகிருட்டினன் நினைவுச் சொற்பொழிவு ஆற்றினார்.
1997 முதல் பிரிட்டிசு ராயல் வரலாற்றுக் கழகத்தில் சிறப்பு உறுப்பினராக உள்ளார். 1998 இல் இந்திய வரலாற்றுப் பேராயத்தில் இடம் பெற்றார்.
# இர்பன் அபீப்

## விருதுகள்

- பத்ம பூசண் விருது (2005)
- முசாபர் அகமது நினைவுப் பரிசு (2006)
- பனாரசு இந்துப் பல்கலையில் முனைவர் பட்டம் (2008)
- அமெரிக்க வரலாற்றுச் சங்கம் வழங்கிய வாட்டுமுல் பரிசு (1982)
(இப்பரிசை தபன் ரேசவுத்திரி என்பவருடன் பகிர்ந்து கொண்டார்)
# இர்பன் அபீப்

## எழுதிய நூல்கள்

- The Agrarian System of Mughal India 1556–1707. First published in 1963 by Asia Publishing House. Second, extensively revised, edition published in 1999 by Oxford University Press.
- An Atlas of the Mughal Empire: Political and Economic Maps With Detailed Notes, Bibliography, and Index. Oxford University Press, 1982
- Essays in Indian History – Towards a Marxist Perception. Tulika Books, 1995.
- The Economic History of Medieval India: A Survey. Tulika Books, 2001.
- Medieval India: The Study of a Civilization. National Book Trust, 2008.
- People's History of India – Part 1: Prehistory. Aligarh Historians Society and Tulika Books, 2001.
- People’s History of India Part 2 : The Indus Civilization. Aligarh Historians Society and Tulika Books, 2002.
- A People's History of India Vol. 3 : The Vedic Age. (Co-author Vijay Kumar Thakur) Aligarh Historians Society and Tulika Books, 2003.
- A People's History of India – Vol 4 : Mauryan India. (Co-author Vivekanand Jha) Aligarh Historians Society and Tulika Books, 2004.
- A People's History of India – Vol 28 : Indian Economy, 1858–1914. Aligarh Historians Society and Tulika Books, 2006.
# இர்பன் அபீப்

## மேற்கோள்

- http://timesofindia.indiatimes.com/interviews/Religious-history-should-be-subjected-to-a-scientific-approach-Irfan-Habib/articleshow/32978369.cms
- http://timesofindia.indiatimes.com/india/Babri-not-Hindu-Muslim-fight-Irfan-Habib/articleshow/45403692.cms
- http://www.thehindu.com/todays-paper/tp-national/tp-newdelhi/we-need-to-have-a-research-balance-says-irfan-habib/article6045314.ece
# பித்யூத் பரன் மத்தோ

**பித்யூத் பரன் மத்தோ**, ஜார்க்கண்டச் சேர்ந்த அரசியல்வாதி. இவர் பாரதிய ஜனதா கட்சியின் உறுப்பினர். இவர் 1963 ஆம் ஆண்டின் பிப்ரவரி பதினைந்தாம் நாளில் பிறந்தார். இவர் சராய்கேலா கர்சாவான் மாவட்டத்தில் உள்ள கிருஷ்ணபூர் என்ற ஊரில் வசிக்கிறார். இவர் 2014 ஆம் ஆண்டில் நடைபெற்ற பாராளுமன்றத் தேர்தலின்போது, ஜம்ஷேத்பூர் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# குரு ஜம்பேசுவர் அறிவியல் மற்றும் தொழில்நுட்பப் பல்கலைக்கழகம்

**குரு ஜம்பஷ்வர் அறிவியல் மற்றும் தொழில்நுட்பப் பல்கலைக்கழகம்** (*Guru Jambheshwar University of Science and Technology*) 1995 ஆம் ஆண்டு அரியானா மாநிலத்தின், ஹிசார் மாவட்டத்தில் நிறுவப்பட்டது. அறிவியல், தொழில்நுட்பம், பொறியியல், மருத்துவம் மற்றும் மேலாண்மை போன்ற படிப்புகளை அளிக்கின்றது.
# குரு ஜம்பேசுவர் அறிவியல் மற்றும் தொழில்நுட்பப் பல்கலைக்கழகம்

## வரலாறு

இது அதிகாரப்பூர்வமாக நவம்பர் 1, 1995 ஆம் ஆண்டு ஆரம்பிக்கப்பட்டது. குரு ஜம்பஷ்வர் ஜி மஹராஜ் என்பவர் பெயரை இதற்கு சூட்டப்பட்டுள்ளது. இவர் 15 ஆம் நூற்றாண்டின் சுற்றுச்சூழலியலாளர் ஆவார். இது அரியானா மாநிலத்தின் முதன்மைப் பல்கலைக்கழகமாகத் திகழ்கிறது.
# குரு ஜம்பேசுவர் அறிவியல் மற்றும் தொழில்நுட்பப் பல்கலைக்கழகம்

## அமைவிடம்

ஏறத்தாழ 372 ஏக்கர் பரப்பளவில் அமைந்துள்ளது. சுமார் 200 ஏக்கர் பரப்பளவில் சாலை, பைப் லைன், மின் அளிப்பு மற்றும் வாகனம் நிறுத்துமிடம் போன்ற நவீன வசதிகளைக் கொண்டுள்ளது. ஊழியர்க்கான தங்கும் விடுதி கட்டுமான பணி நடைபெறுகிறது. இந்த வளாகத்தில் பஞ்சாப் நேஷனல் வங்கியின் தானியங்கி இயந்திரமும் தபால் அலுவலகமும் அமைந்துள்ளன.
# குரு ஜம்பேசுவர் அறிவியல் மற்றும் தொழில்நுட்பப் பல்கலைக்கழகம்

## நூலகம்

நூலகக் கட்டிடம் 55,833 சதுர அடியில் அமைந்துள்ளது. படிப்பதற்காக 250 அமர்வுகளைக் கொண்ட இரண்டு அறைகள் உள்ளன. தற்போது 70,860க்கு மேற்பட்ட புத்தகங்கள் உள்ளன.
# நஞ்சராச உடையார்

**மகாராசா சிறீ நஞ்சராச தளவாய் உடையார் பகதூர்** *(Nanjaraja Wodeyar)* (1748 - 2 ஆகத்து 1770) அல்லது **நஞ்சராச உடையார்**, என்பவர் மைசூரின் மன்னராக 1766 முதல் 1770 வரை இருந்தவர். இவர் ஐதர் அலியின் கட்டுப்பாட்டில் இருந்தவர்.
# நஞ்சராச உடையார்

## வாழ்க்கை

இவர் மகாராசா இரண்டாம் கிருட்டிணராச உடையாரின் மூத்த மகனாவார். இவர் தந்தையின் மரணத்துக்குப் பிறகு 1766 இல் பட்டத்துக்கு வந்தார்.  
2 ஆகத்து 1770, அன்று ஐதர் அலியால் அனுப்பப்பட்ட நஞ்சு கலந்த பாலை அருந்தி இறந்தார்.
# எட்டாம் சாமராச உடையார்

**மகாராசா சிறீ பெட்டத சாமராச உடையார் பகதூர்** (27 ஆகத்து 1759 - 6 செப்டம்பர் 1776.) என்பவர் மைசூரின் மன்னராக 1770 முதல் 1776 வரை இருந்தவர். இவர் ஐதர் அலியின் கட்டுப்பாட்டில் இருந்தவர். இவர் **எட்டாவது சாமராச உடையார்** என்றும் அழைக்கப்படுகிறார்.
# எட்டாம் சாமராச உடையார்

## வாழ்க்கை

இவர் இரண்டாம் கிருட்டிணராச உடையாரின் இரண்டாவது மகனாவார்.இவரின் அண்ணன் நஞ்சராச உடையாரின் இறப்பிற்கு பிறகு 2 ஆகத்து1770 அன்று முடிசூட்டப்பட்டார்.  
16 செப்டம்பர் 1776, இவர் சிறீரங்கப்பட்டண அரண்மனையில், ஐதர் அலியின் உத்தரவின் பேரில் கொல்லப்பட்டார்.
# பசுபதி நாத் சிங்

பசுபதிநாத் சிங், ஜார்க்கண்டைச் சேர்ந்த அரசியல்வாதி. இவர் பாரதிய ஜனதா கட்சியின் உறுப்பினர் ஆவார். இவர் 1949ஆம் ஆண்டின் ஜூலை பதினோராம் நாளில் பிறந்தார். இவர் பட்னா மாவட்டத்தில் உள்ள லக்கன்பூரில் பிறந்தார். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, தன்பாத் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# பசுபதி நாத் சிங்

## பதவிகள்

இவர் கீழ்க்காணும் பதவிகளில் இருந்துள்ளார்.
- 1995-2000: பீகார் சட்டமன்ற உறுப்பினர்
- 2000-2005: ஜார்க்கண்டின் சட்டமன்ற உறுப்பினர்
- 2000-2005: ஜார்க்கண்டு அரசின் அமைச்சர்
- 2005-2009: ஜார்க்கண்டு சட்டமன்ற உறுப்பினர்
- 2009: பதினைந்தாவது மக்களவையில் உறுப்பினர்
- மே, 2014: பதினாறாவது மக்களவையில் உறுப்பினர்
# கிறித்தவ மெய்யியல்

**கிறித்தவ மெய்யியல்** என்பது கிறித்தவ பாரம்பரியத்திலிருந்து வந்த சிறப்புக்களிலிருந்து வளர்ந்த மெய்யியல் ஆகும். இது ஆரம்ப கிறித்தவ காலத்தில் உருவாகி, பின்னர் பல கருத்துருவாக்கங்களுடன் வளர்ந்தது.
# கிறித்தவ மெய்யியல்

## ஆரம்பம்

இயேசு நூல்களை எழுதினார் என்பதற்குச் சான்றுகள் இல்லை. அவரால் மெய்யியல் பற்றியோ அல்லது இறையியல் பற்றியோ எழுதினார் என்பதற்கும் சான்றுகள் இல்லை.  
ஆனால், கிறிஸ்துவின் இறப்புடன் கிறித்தவ மெய்யியல் திருத்தூதர்களால் வளரத் தொடங்கியது. யூத உரோம குடிமகனான திருத்தூதர் பவுல் திருமுகங்களையும் மடல்களையும் ஆரம்ப கிறித்தவ திருச்சபைக்கு எழுதினார். இது போதனையாகவும் இறையியலாகவும் இருந்தது. சில இடங்களில், அவர் காலத்து பிரபல்யம் பெற்ற (குறைகூறல், ஐயவாதம், உறுதிப்பாட்டுவாதம்) மெய்யியலாளர்கள் போன்று செயற்பட்டார். திருத்தூதர் பணிகள் என்ற விவிலிய நூலில் பவுல் கிரேக்க மெய்யியலாளர்களுடன் நடத்திய உரையாடல் மற்றும் விவாதம் பற்றி பதிவு செய்யப்பட்டுள்ளது. இது திருமுகங்களிலும் பிரதிபலிக்கிறது. எ.கா: "போலி மெய்யியலாலும் வீணான ஏமாற்றுப் பேச்சாலும்
உங்களை யாரும் கவர்ந்துகொள்ள விடாதீர்கள்." அவருடைய திருமுகங்கள் பிற்கால கிறித்தவ மெய்யியலுக்கு குறிப்பிடத்தக்க மூலமாக மாறியது.
# கிறித்தவ மெய்யியல்

## வெளி இணைப்பு

- An introduction to Christian philosophy
# சௌதரி சரண் சிங் அரியானா வேளாண்மை பல்கலைக்கழகம்

::சௌதரி சரண் சிங் பல்கலைக்கழகம் என்ற பெயரில் மற்றொரு பல்கலைக்கழகம் உள்ளது.  
**சௌதரி சரண் சிங் அரியானா வேளாண்மை பல்கலைக்கழகம்** அரியானா மாநிலத்தில் உள்ள ஹிசார் மாவட்டத்தில் அமைந்துள்ளது. ஆசியாவின் மிகப்பெரிய வேளாண்மை பல்கலைக்கழகங்களில் ஒன்றாக இப்பல்கலைக்கழகம் திகழ்கிறது. இந்தியாவின் ஏழாவது பிரதமரான சௌதரி சரண்சிங்கின் பெயர் இதற்கு சூட்டப்பட்டுள்ளது.
# சௌதரி சரண் சிங் அரியானா வேளாண்மை பல்கலைக்கழகம்

## வசதிகள்

- நேரு நூலகம், 3,00,000 புத்தகங்களுடன் 1,00,000 சதுர அடி பரப்பளவில் அமைந்துள்ளது.
- வளாகத்தின் உள்ளே 50 படுக்கை கொண்ட விடுதி உள்ளன.